শুধু কী? পাল্টা প্রশ্ন করেন সহ-অভিনেতা হাসি বেপারী। হাসি বেপারী খল চরিত্রে অভিনয় করেন। লোকজনের ধারণা, ব্যক্তিজীবনেও তিনি খল। তাঁদের ব্যাপারে মানুষের ধারণা একপেশে। চলচ্চিত্রজগতের মানুষ তা মনে করে না। হাসি বেপারীকে তাঁরা অভিনেতা হিসেবে ভীষণ মূল্যায়ন করেন। তাঁর প্রশ্নে নায়িকা জুলি হাসতে হাসতে বলেন, দাদার সবই ভালো, শুধু ঘরখানা খালি। নায়িকা জুলির কথায় সবাই হেসে উঠলে প্রদীপ পাল লাজুক হেসে বলে, একা থাকার যে কী মজা সেটা যারা থাকে শুধু তারাই তার স্বাদ বোঝে। কী বলেন, হাসি ভাই?